
Anasema Allah mtukufu: 


s5 T D Tab gA URATO AA 


1. Imewakaribia watu hisabu yao, nao wamo katika mghafala 
wanapuuza. 


2. Hayawafikilii mawaidha mapya kutoka kwa Mola wao Mlezi ila 
huyasikiliza na huku wanafanya mchezo. 


3. Zimeghafilika nyoyo zao. Na wale walio dhulumu 
hunong'onezana kwa siri: Ni nani ati huyu isipo kuwa ni 
binaadamu tu kama nyinyi! Mnauwendea uchawi hali nanyi 
mnaona? 


— (jJ 


Ni suali wanalojiuliza walimwengu wote, kuhusu nani atakaekua 
bingwa wa soka mwaka huu? Nikwa wanaume na wanawake, 
wakubwa na wadogo, WAISLAMU na wasiokua 
waislamu,hukusanyika chini ya vioo vya televishen ifikapo usiku, 
na kupoteza dakika 90 au zaidi, kuangalia michuano ya soka la 
kombe la dunia. 
Tumejisahau kama tuko ndani ya mwezi mtukufu wa Ramadhan. 
Tumesahau kua wakati huo wa usiku, Allah hushuka katika wingu 
wa dunia, na kuuliza nani anaeniomba nimjibu? Nani anaeniuliza 
nimpe? Na nani anaenitaka msamaha nimsamehe,? (Imesimuliwa 
na Abu-Hurayra na kupokewa na Muslim na Tirmidhy). 


Je sisi tuko katika kundi gani, tunalomuomba ili atupe au kumtaka 
msamaha atusamehe? Ni kweli imekaribia hesabu ya watu, lakini 
wenye kuhesabiwa WAMEGHAFILIKA juu ya hilo. 


Hivi hatuoni kua ni kumfanyia istihzai Allah (subhanahu wataala), 
kua anashuka kwa ajili yetu na sisi tumeshughulika tukishangilia 
kandanda? 


Mara moja alipita Hassan Albasry rahimahullah ,akamkuta mtu 
anacheka kupindukia, akamuuliza: Je umeweza kuvuka katika 
Swiraat? Akamjibu: Laa, akamuuliza Je umevuka kutokana na 
Jahannam? Akamjib: Laa, akamuliza basi hicho kicheko ni cha 
nini?!. 


Basi nasi tujiulize hivi vicheko vyetu nivya nini?! Au jibu ni kua 
timu yangu imeshinda? 


Tunajiuliza kuhusu nani atashinda mechi ya leo, na nani atanyakua 
ubingwa, huku tukisahu au kujiuliza nini tufanye ili tuifaidi 
Ramadhan? 


— (pj 


Je tukifa wakati huu, tunacho cha kumjibu Allah (subhanahu 
wataala? Tumejiandaa vipi kwa mauti na sakarati yake,kaburi na 
giza lake,ufufuo na zahma zake,hesabu na undani wake,na 
mwishowe Jahannam na joto lake? 


Mara moja alipita Sayyidina Aliy kwenye kaburi akaliuliza: Je 
nikupe habari za duniani, ili na mimi unipe za uko ulipo? 
Akamwambia ama za duniani: Wake zenu 
wameshaolewa,majumba yashakaliwa, na mali zenu zishagaiwa, 
na kama ungeliweza kuniambia habari za uko ulipo, nadhani 
ungenambia kua :“Chukueni masurufu(Matumizi yakutosha), 
kwani safari ya Akhera ni ndefu.” 


Amesema Mtume swalla Allahu alayhi wasallam katika hadithi 
inayosimuliwa na Abi-Ya'ala: 


ale iig lal ga duii il ya alala c gall ae Lal dac g aii la ga ai 


“Mwenye akili ni yule anaejipima nafsi yake, na akafanya 
yatakayomsaidia baada ya mauti.Na mjinga ni yule anaendekeza 
matamanio ya nafsi yake, na akatarajia mazuri kutoka kwa Mola 
wake” (Tirmidhy). 


Je sisi tuko katika kundi gani? la wenye akili ama wajinga 
kutokana na hadithi hii. 


Si kama haijulikani kama mwezi huu ni mwezi wa ibada, lakini 
makafiri hawatoacha kufanya kila aina ya hila, ili waislamu 
waghafilike, na kwa hilo wamefanikiwa. Amesema Allah 
subhanah: 


a 5 Á Jaa be iag aé ad DG i aa JG aali gil oe aif 
SAA i CPEE EE ZÍ ali apail 


— (jJ 


Fg Cai ain be gi hin dag EDU ol ain óe ai Aaa 
WA Ka á Á e ati jg sati U a gail eba ali za 
(LY) 


fal 


217. Wanakuuliza juu ya kupigana vita katika mwezi mtakatifu. 
Sema: Kupigana vita wakati huo ni dhambi kubwa. Lakini kuzuilia 
watu wasende katika Njia ya Mwenyezi Mungu na kumkanusha 
Yeye, na kuzuilia watu wasende kwenye Msikiti Mtakatifu na 
kuwatoa watu wake humo, ni makubwa zaidi mbele ya Mwenyezi 
Mungu. Na fitina ni mbaya zaidi kuliko kuuwa. Wala hawatoacha 
kupigana nanyi mpaka wakutoeni katika Dini yenu kama 
wakiweza. Na yeyote katika nyinyi akiacha Dini yake akafa naye 
ni kafiri, basi hao ndio ambao a'mali zao zimeharibika duniani na 
Akhera. Na hao ndio watu wa Motoni; humo watadumu. < 


Umma wa kiislamu umekua ukijua habari za ulimwengu wa 
mipira, kuliko habari zinazoendelea katika ulimwengu wa sasa wa 
kiislamu, seuze habari za wema walotangulia, ambapo habari zao 
wameachiwa wenyewe. 


umesahau kua, waislamu wenzetu wanafunga lakini hawajui 
watakula nini. Na wengine wanafunga, huku wakiwa hawana 
uhakika kama wataimalizia funga ile palepale nyumbani au 
hospitalini, baada ya kujeruhiwa na risasi au wataimalizia 
kaburini. Hii ndio hali ya waislamu nchini Syria, Palestina, Iraq, 
Myenmaar (Burma), Kashmiir, Afganistan, Chechenia, 
Somalia,Afrika ya kati Sirlanka na kwengineko. 


— (p ;j]Á— 


Lakini tuliobaki tunatambua kua tuko katika neema, na ndio 
tunaitumia neema hiyo, ya uhai ,uzima na amani katika michuano 
ya kombe la dunia. Amesema Mtume wa Allah (swalla Allahu 
alayhi wasallam) “Asiejali mambo ya waislamu basi si katika sisi.” 


Yamehifadhiwa majina ya wachezaji ,mwaka alozaliwa, mwaka 
alojiunga na klabu, pesa ilonunuliwa mkataba wake, mwaka gani 
atastaafu, anachezea mguu gani ,anapenda nini na hata nani 
atakaemuoa. 


Imesahauliwa historia ya Rasuul na nasaba yake,na yule alokua 
anadai kua anajitahid katika mambo ya dini, basi atamjua mpaka 
babu yake Abdul-Muttalib. 


Masahaba 10 walobashiriwa pepo hawajulikani. 
Majina ya Wake za Mtume na baba zao hayajulikani. 


Vita vya badri havijulikani vimepiganwa mwaka gani,na idadi ya 
waislamu walopigana,wala idadi ya mashahidi, Lakini ratiba za 
mechi na saa zilochezwa fainali zote, tokea mtu apate akili zake 
anazijua. 


Tumeanza kuwapenda wachezaji, mpaka kusahau imani zetu kua 
sisi ni waislamu na wao ni makafiri, na hatuna uhusiano nao. 


Tumesahau kua sahaba alimuua baba yake katika vita vya Badri, 
kwa sababu anaipinga dini ya Allah, na Allah akateremsha aya 
kumsifia kwa kitendo hicho cha ki-imani na kishujaa, lakini sisi 


ndio kwanza tunawakumbatia na kujinasibisha nao. 


Amesema Allah subhanah: 


— (j; 

“Hutowakuta watu wanaomuamini Allah na siku ya mwisho, 
wakawa wanawapenda wale wanaompinga Allah na Mtume wake, 
hata wakiwa baba zao, au watoto wao, au ndugu zao, au jamaa 


” 


zao. 
(Mujadalah: 22). 


Akasema tena katika suratu-Tawbah 23: 


WAA WA obh de A il o A SEN SI gias Ú AT au 
CA) o aÉ h yi pS 


“Enyi mloamini,msiwafanye baba zenu na ndugu zenu,kua ni 
vipenzi vyenu,ikiwa watapenda kufru badala ya Imani” 


Ikiwa hali ndo hiyo ata kwa jamaa wa karibu, madamu kafiri basi 
hutakiwi kumpenda, seuze wachezaji mipira ambao hata hajui 
kama kuna watu wanalia anapouumizwa. 


Tumeanza kuwapenda na baadae tukawaiga mikato yao, mienendo 
yao,na hatimae hadi majina yetu tukaengeza viambishi ili kufanana 
na yao. 


Mchezaji kamaliziwa na “vin” basi na mimi jina langu litakua ni 
“Saidivin”. Tumesahau kua jina la Said lina maana ya kua ni mtu 
mwema, sasa sijui kua likiengezewa na “vin” litaleta maana gani. 


— (j 


Tumesahau kua Said ni jina la sahaba alobashiriwa pepo na mtu 
analikataa, na badala yake anaeka jina la kafiri. Na mfano wa 
majina kama hayo yapo mengi. 


Amesema Allah subhanah: 


Cafi ody stji h WA II SI g bdi AA i a 


OY ma Ú iIa oe A Ga C G ehali ea KA UK ahs 


Mayahudi hawawi radhi nawe, wala Wakristo, mpaka ufuate mila 
yao. Sema: Hakika uwongofu wa Mwenyezi Mungu ndio 
uwongofu. Na kama ukifuata matamanio yao baada ya ujuzi ulio 
kwisha kujia, hutapata mlinzi wala msaidizi kwa Mwenyezi 
Mungu. (Baqarah 120), 


na ndo izo tunazifuata na kuziiga. 


Tumekatazwa kufanya urafiki na makafiri na kuwakumbatia ikawa 
ndio vipenzi vyetu. 


Amesema Allah(subhanahu wataala) “Enyi mloamini msiwafanye 
mayahudi na manasara, kua ni vipenzi vyenu.” (Maidah :51). Je 
tumeizingatia aya hii au ndio tunalia kwa kifo cha kafiri, na 
kusahau kua yeye alimkana Mola ambae wewe unadai kua ni Mola 
wako? Amesema Mtume wa Allah (swalla Allahu alayhi 
wasallam) katika hadithi iliyopokelewa na Ibnu-Hibbaan na 
kusimuliwa na Ibnu-Umar,“Atakaejifananiza na kaumu basi nae ni 
miongoni mwao” Tunawapenda watu ambao Allah amewalaani. 


Wangapi kati ya wachezaji huvaa herini? Jee hayo si katika 
mapambo ya wanawake? Tumesahau kua wanaojifananisha na 
wanawake Allah amewalaani? Wangapi katika wachezaji hukata 
mikato ya ki fir-aun? Bado tu tunaendelea kuwapenda,? na hao 


— (jJ 


ambao watasemwa kua ni waislamu, basi matendo yao 
hayatofautiani na makafiri kwani hutia herini kama wanavyotia 
wachezaji wenzake,hufanya mengineo kama wanavyofanya 
wenzake. Basi ni lipi la kuwatofautisha? 


Tunasahau kua wanawafanya waungu watatu kua ndo 
wanaondesha ulimwengu huu kama familia,kuna baba, mwana na 
roho mtakatifu.Imekuja sura nzima kuwazungumzia mayahudi na 
manasara kua wamekufuru, na sisi waislamu hatutakiwi kua na 
mapenzi nao, badala yake tuwe na juhudi ya kuwalingania, na sio 
kufurahia matendo yao na kuyaiga. Amesema Allah (subhanahu 
wataala) katika Suratul-Maidah aya ya 73“Hakika wamekufuru 
wale wailosema Allah ndie Masih Issa bin Maryam, na akasema 
katika aya inayofata “. Hakika wamekufuru wale walosema kua 
Allah ni mmoja kati ya waungu watatu. Hakuna Mola wa haki 
zaidi ya Allah” Basi ni nani hao zaidi ya hao hao makafiri 
tunaowashabikia, na kufikia kujiua pindi timu zao zinapofungwa? 


Kwa kua ndio ilikua desturi yetu kabla ya ramadhan kuwacha yalo 
muhimu, na kupoteza dakika 90 chini ya kioo, basi shetani 
ameendelea kututeka akili zetu mpaka ndani ya Ramadhan, 
tunaendeleza yale yale badala ya kurudi kwa Mola wetu, na 
kumlilia atusamehe madhambi yetu. 


Swala zimekosa Khushui kwani kila unaposali mtu hukumbuka 
mechi ya jana, na ya leo sijui itakuaje. Kazi ya ukocha hufanywa 
ndani ya swala, na kupangwa namba za wachezaji ndani yake, na 
kama si takbira za imamu basi maamuma hatojua ameswali rakaa 
ngapi. Amesema Mtume wa Allah (swalla Allahu alayhi wasallam) 
katika hadith inayosimuliwa na Ibni Abbaas radhia Allahu anhuma 
“ Faidika na mambo matano kabla ya matano: Uhai wako kabla ya 
kifo, Uzima wako kabla ya maradhi yako, Ujana wako kabla ya 
uzee wako, Faragha yako kabla ya mashughuliko yako,na utajiri 
wako kabla ya ufakiri wako.” [Al-Haakim]. 


— (p; 


Je sisi kwa muda wa dakika 90, tunafaidika na kipi kabla ya kipi? 
Amesema Allah subhanah“Waachie wale, na wastarehe na 
yawadanganye matarajio,karibuni ivi watajua” ( Suratul Hijri :3). 


Tusisahau kua Our-an imeteremshwa ndani ya mwezi huu, na 
Mtume (swalla Allahu alayhi wasallam) alimshtakia Mola wake 
kua umma wake umeihama Our-an. Wakati wa mchana kila mtu 
yuko mbioni kutafuta dunia yake, na usiku hufungwa kazi zote na 
watu hujiandaaa vizuri si kwa jengine, zaidi ya kuangalia 
kandandanda dakika 90. 


Je tungesoma Our-an ingekua tushafika juzuu ya ngapi? 
Tukumbuke kua pamoja na kua milango ya pepo iko wazi,na ya 
moto kufungwa ndani ya Ramadhani, si kwamba atakaekufa na 
mwisho mbaya hatoingia motoni. Laa hasha wakalla. Badala yake 
atakaekufa akishuhudia upuuzi basi atafufuliwa hali yakua 
anashuhudia upuuzi, kutokana na hadithi ya Mtume wa 
Allah “Atafufuliwa mtu kutokana na kile alichofia.” (Muslim). 
Na akasema katika hadithi nyengine “Watafufuliwa watu na wale 
wanaowapenda” (Ahmad).Basi na sisi nani tunaowapenda kina 
Abubakar na Umar ama wachezaji mipira na waimbaji. 


"ALLAH TUJAALIE WALE WENYE KUAMBIWA MAZURI 
NA KUYAFANYIA KAZI NA KUKATAZWA MABAYA NA 
KUYAWACHA" Aaamin. 


